**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 8-17/2562**

**วันพฤหัสบดีที่** 26 กันยายน 2562

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ผศ.คมกฤช ปิติฤกษ์ รองคณบดีฝ่ายแผนยุทธศาสตร์ ทำหน้าที่ประธาน

 และพัฒนาองค์กร

1. รศ.ณัฐพงษ์ อารีมิตร รองคณบดีฝ่ายวิชาการ
2. รศ.สมชาย ชวนอุดม หัวหน้าสาขาวิชาวิศวกรรมเกษตร
3. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
4. รศ.วินัย ศรีอำพร กรรมการผู้ทรงคุณวุฒิ
5. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.รัตมณี นันทสาร ผู้ช่วยคณบดีฝ่ายบริหาร
2. ผศ.ดวงกนก ธนังธีรพงษ์ ผู้ช่วยคณบดีฝ่ายวิชาการ
3. อ.กิตติพงษ์ ลาลุน ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์
4. รศ.กอปร ศรีนาวิน แทนหัวหน้าสาขาวิชาวิศวกรรมโยธา
5. ผศ.อานุภาพ มีสมบูรณ์ หัวหน้าสาขาวิชาวิศวกรรมไฟฟ้า
6. ผศ.สุขอังคณา แถลงกัณฑ์ หัวหน้าสาขาวิชาวิศวกรรมอุตสาหการ
7. ผศ.จุฬาภรณ์ เบญจปิยะพร แทนหัวหน้าสาขาวิชาวิศวกรรมเครื่องกล
8. รศ.ไปรยา เฉยไสย แทนหัวหน้าสาขาวิชาวิศวกรรมสิ่งแวดล้อม
9. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
10. นายภาณุพงศ์ ต.ประเสริฐ ผู้ช่วยเลขานุการ
11. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. รศ.รัชพล สันติวรากร คณบดี
2. ผศ.พนมชัย วีระยุทธศิลป์ รองคณบดีฝ่ายบริหาร
3. รศ.จีรนุช เสงี่ยมศักดิ์ รองคณบดีฝ่ายวิจัยและวิเทศสัมพันธ์
4. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.3**0 **น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้ รองคณบดีฝ่ายแผนยุทธศาสตร์และพัฒนาองค์กร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

* 1. **สรุปผลการประเมินการสอนรายบุคคล**

ประธานได้แจ้งที่ประชุมถึงผลการประเมินการสอน เพื่อประกอบการขอตำแหน่งทางวิชาการ ราย นายชัชชัย คุณบัว ข้าราชการ ประเภทวิชาการ ตำแหน่งผู้ช่วยศาสตราจารย์ มีความประสงค์ขอกำหนดตำแหน่งทางวิชาการเป็น รองศาสตราจารย์ ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว โดยผลการประเมินเป็นไปตามหลักเกณฑ์ที่สถาบันกำหนด จึงแจ้งที่ประชุมเพื่อทราบ

**ที่ประชุมรับทราบ**

* 1. **ประกาศมหาวิทยาลัยขอนแก่น (ฉบับที่ 2230/2562) เรื่อง ค่าใช้จ่ายในการจัดการหลักสูตรโครงการพิเศษ คณะวิศวกรรมศาสตร์ “หลักสูตรปรัชญาดุษฎีบัณฑิต และหลักสูตรวิศวกรรมศาสตรดุษฎีบัณฑิต”**

รองคณบดีฝ่ายวิชาการได้แจ้งที่ประชุมว่า โดยที่เป็นการสมควรกำหนดค่าใช้จ่ายในการจัดการหลักสูตรโครงการพิเศษของคณะวิศวกรรมศาสตร์ มหาวิทยาลัยขอนแก่น "หลักสูตรปรัชญาดุษฎีบัณฑิต และหลักสูตรวิศวกรรมศาสตรดุษฎีบัณฑิต" เพื่อให้บังเกิดผลดีต่อการพัฒนาองค์กร การพัฒนาด้านวิชาการและวิจัย และการพัฒนานักศึกษาและอาจารย์ เอื้อประโยชน์ต่อการจัดการหลักสูตรโครงการพิเศษอย่างมีประสิทธิภาพ สอดคล้องกับนโยบายของมหาวิทยาลัย รองคณบดีฝ่ายวิชาการจึงได้ดำเนินการจัดทำ ประกาศมหาวิทยาลัยขอนแก่น (ฉบับที่ 2230/2562) เรื่อง ค่าใช้จ่ายในการจัดการหลักสูตรโครงการพิเศษ คณะวิศวกรรมศาสตร์ “หลักสูตรปรัชญาดุษฎีบัณฑิต และหลักสูตรวิศวกรรมศาสตรดุษฎีบัณฑิต” เพื่อใช้สำหรับอ้างอิงและเป็นหลักเกณฑ์ในการดำเนินการเบิกจ่ายค่าใช้จ่ายในการจัดการ หลักสูตรปรัชญาดุษฎีบัณฑิต และหลักสูตรวิศวกรรมศาสตรดุษฎีบัณฑิต โครงการพิเศษ ต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **ประกาศมหาวิทยาลัยขอนแก่น (ฉบับที่ 2231/2562) เรื่อง ค่าใช้จ่ายในการจัดการหลักสูตรโครงการพิเศษ คณะวิศวกรรมศาสตร์ “หลักสูตรวิศวกรรมศาสตรมหาบัณฑิต”**

รองคณบดีฝ่ายวิชาการได้แจ้งที่ประชุมว่า โดยที่เป็นการสมควรกำหนดค่าใช้จ่ายในการจัดการหลักสูตรโครงการพิเศษของคณะวิศวกรรมศาสตร์ มหาวิทยาลัยขอนแก่น "หลักสูตรวิศวกรรมศาสตรมหาบัณฑิต" เพื่อให้บังเกิดผลดีต่อการพัฒนาองค์กร การพัฒนาด้านวิชาการและวิจัย และการพัฒนานักศึกษาและอาจารย์ เอื้อประโยชน์ต่อการจัดการหลักสูตรโครงการพิเศษอย่างมีประสิทธิภาพ สอดคล้องกับนโยบายของมหาวิทยาลัย รองคณบดีฝ่ายวิชาการจึงได้ดำเนินการจัดทำ ประกาศมหาวิทยาลัยขอนแก่น (ฉบับที่ 2231/2562) เรื่อง ค่าใช้จ่ายในการจัดการหลักสูตรโครงการพิเศษ คณะวิศวกรรมศาสตร์ “หลักสูตรวิศวกรรมศาสตรมหาบัณฑิต” เพื่อใช้สำหรับอ้างอิงและเป็นหลักเกณฑ์ในการดำเนินการเบิกจ่ายค่าใช้จ่าย ในการจัดการหลักสูตรวิศวกรรมศาสตรมหาบัณฑิต โครงการพิเศษ ต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **ข้อมูลการจัดการเรียนการสอนออนไลน์**

รองคณบดีฝ่ายวิชาการได้แจ้งที่ประชุมว่า ด้วยในวันอังคารที่ 3 กันยายน 2562 รองคณบดีฝ่ายวิชาการได้เข้าศึกษาดูงาน ณ ศูนย์นวัตกรรมการเรียนการสอน อาคารศูนย์สารสนเทศ มหาวิทยาลัยขอนแก่น ชั้น 6 เพื่อรวบรวมข้อมูลสำหรับการจัดการเรียนการสอนออนไลน์ นั้น ศูนย์นวัตกรรมการเรียนการสอนได้ดำเนินการจัดสร้างห้องที่ใช้สำหรับการจัดการเรียนการสอนออนไลน์ และห้องที่ใช้ผลิตสื่อการเรียนการสอน จำนวน 6 ห้อง โดยมีการใช้งานที่แตกต่างกันออกไป ซึ่งในอนาคตจะดำเนินการสร้างห้องในการผลิตสื่อเพิ่มเติมอีก จำนวน 3 ห้อง ต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **การยื่นคำร้องออนไลน์ผ่านระบบ GS e-Forms**

รองคณบดีฝ่ายวิชาการได้แจ้งที่ประชุมว่า ด้วยบัณฑิตวิทยาลัย ได้พัฒนาระบบยื่นคำร้องออนไลน์ (GS e-Forms) ขึ้น เพื่อให้การบริการด้านการยื่นคำร้องเป็นไปโดยง่าย สะดวก รวดเร็ว และสามารถกำกับติดตามแบบคำร้องได้อย่างมีประสิทธิภาพและครอบคลุมตลอดทั้งกระบวนการตั้งแต่เริ่มต้นจนสิ้นสุดกระบวนการมากยิ่งขึ้น โดยการแจ้งเตือนและส่งผ่านด้วยอีเมล ซึ่งระบบพร้อมใช้งานและได้เปิดให้ทดลองใช้มาระยะหนึ่งแล้ว นั้น บัณฑิตวิทยาลัย จึงแจ้งให้ทราบว่า ตั้งแต่วันที่ 2 กันยายน 2562 เป็นต้นไป ขอให้นักศึกษา อาจารย์ และเจ้าหน้าที่เครือข่ายบัณฑิตศึกษา ดำเนินการยื่นคำร้องและติดตามคำร้องผ่านระบบ GS e-Forms โดยในระยะแรกได้ดำเนินการจัดทำคำร้องผ่านระบบออนไลน์ จำนวน 14 แบบฟอร์ม อาทิ แบบ บว.9 คำร้องขอลงทะเบียนน้อยกว่า/มากกว่าจำนวนหน่วยกิตที่กำหนด แบบ บว.13 คำร้องขอรักษาสถานภาพการเป็นนักศึกษา และแบบ บว.13-1 คำร้องขอรักษาสถานภาพการเป็นนักศึกษา (กรณีรอการยอมรับให้ตีพิมพ์ผลงานวิทยานิพนธ์) เป็นต้น จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **สรุปรายชื่ออาจารย์ผู้รับผิดชอบหลักสูตรของคณะวิศวกรรมศาสตร์**

รองคณบดีฝ่ายวิชาการได้แจ้งที่ประชุมว่า ด้วยรองคณบดีฝ่ายวิชาการได้สรุปรายชื่ออาจารย์ผู้รับผิดชอบหลักสูตรของคณะวิศวกรรมศาสตร์ จำแนกตามรายชื่อ หลักสูตรที่รับผิดชอบในปัจจุบัน และหลักสูตรที่กำลังดำเนินการ เพื่อรวบรวมเป็นข้อมูลสำหรับใช้และตรวจสอบเกี่ยวกับการแต่งตั้งคณะกรรมการบริหารหลักสูตรและอาจารย์ผู้รับผิดชอบหลักสูตรต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **การก่อสร้างระบบพื้นและผนังรับแรงพิเศษเพื่อทดสอบโครงสร้างขนาดจริง**

ผู้ช่วยคณบดีฝ่ายบริหารได้แจ้งที่ประชุมว่า ด้วยสาขาวิชาวิศวกรรมโยธาได้ดำเนินการก่อสร้างระบบพื้นและผนังรับแรงพิเศษเพื่อทดสอบโครงสร้างขนาดจริงด้านข้างอาคารปฏิบัติการสาขาวิชาวิศวกรรมโยธา บริเวณตรงข้ามอาคารห้องสมุดเดิม (EN 15) จึงทำให้ถนนในบริเวณดังกล่าวต้องปิดให้บริการชั่วคราว โดยจะทำการเปิดเส้นทางด้านหลังโรงอาหารคณะฯ (คาเฟ่) แทน เพื่อให้รถตู้ของคณะฯ สามารถเข้าถึงอีกฝั่งหนึ่งของตึกเพียรวิจิตรได้ ทั้งนี้ จะห้ามจอดรถจักรยานยนต์ในบริเวณเส้นทางดังกล่าวข้างต้น และให้ไปจอดในบริเวณด้านหลังสาขาวิชาวิศวกรรมสิ่งแวดล้อม (ลานโพธิ์) ต่อไป จึงแจ้งที่ประชุมเพื่อรับทราบ ดังรายละเอียดตามสารสนเทศประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 7-16/2562 เมื่อวันพฤหัสบดีที่ 12 กันยายน 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 7-16/2562 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 สรุปวาระสืบเนื่อง**

รองคณบดีฝ่ายวิชาการได้แจ้งที่ประชุมถึงสรุปวาระสืบเนื่องจากคราวประชุมครั้งที่ 7-16/2562 เมื่อวันพฤหัสบดีที่ 12 กันยายน 2562 จำนวน 1 เรื่อง คือ วิธีการรับนักศึกษาเข้าศึกษาต่อในระดับปริญญาตรี ซึ่งรองคณบดีฝ่ายวิชาการจะนำเข้าเสนอต่อที่ประชุมเพื่อพิจารณาในวาระที่ 5.12 แผนการรับบุคคล เข้าศึกษา ปีการศึกษา 2563 ระดับปริญญาตรี ต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 การย้ายพนักงานมหาวิทยาลัยเงินงบประมาณแผ่นดิน**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น (ฉบับที่ 2374/2562) ลงวันที่ 6 กันยายน 2562 ได้ประกาศผลการคัดเลือกบุคคลเข้าปฏิบัติงาน มหาวิทยาลัยขอนแก่น ครั้งที่ 1/2562 พนักงานมหาวิทยาลัย (เงินงบประมาณ) ตำแหน่งวิศวกร เลขประจำตำแหน่ง 5826 สังกัดกองอาคารและสถานที่ สำนักงานอธิการบดี มหาวิทยาลัยขอนแก่น โดยมี ว่าที่ ร.ต.สุริยะ ผลพูน เป็นผู้ได้รับคัดเลือก ซึ่งบุคคลดังกล่าวปฏิบัติงานเป็นพนักงานมหาวิทยาลัย (เงินงบประมาณ) ตำแหน่งครู เลขประจำตำแหน่ง 298 สังกัดคณะวิศวกรรมศาสตร์ และบุคคลดังกล่าวมีความประสงค์ขอย้ายจากพนักงานมหาวิทยาลัย (เงินงบประมาณ) ตำแหน่งครู สังกัดคณะวิศวกรรมศาสตร์ เป็นพนักงานมหาวิทยาลัย (เงินงบประมาณ) ตำแหน่งวิศวกร สังกัดกองอาคารและสถานที่ เพื่อให้การดำเนินการเป็นไปด้วยความเรียบร้อย ตามข้อ 6 และข้อ 9 แห่งประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 3/2561) ลงวันที่ 8 มิถุนายน 2561 เรื่อง หลักเกณฑ์และวิธีการย้าย การตัดโอนอัตรา การเปลี่ยนประเภทตำแหน่ง และการเปลี่ยนตำแหน่งของข้าราชการพลเรือนในสถาบันอุดมศึกษา และพนักงานมหาวิทยาลัย จึงเสนอ ที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.2 การย้ายพนักงานมหาวิทยาลัยโดยใช้เงินรายได้เป็นพนักงานมหาวิทยาลัยเงินงบประมาณแผ่นดิน**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น (ฉบับที่ 2189/2562) ลงวันที่ 20 สิงหาคม 2562 ได้ประกาศผลการคัดเลือกบุคคลเข้าปฏิบัติงาน มหาวิทยาลัยขอนแก่น ครั้งที่ 1/2562 พนักงานมหาวิทยาลัย (เงินงบประมาณ) ตำแหน่งนักวิชาการศึกษา เลขประจำตำแหน่ง 5752 สังกัดคณะวิศวกรรมศาสตร์ มหาวิทยาลัยขอนแก่น โดยมี นางสาวธิตา พีรพลพัฒน์พงษ์ เป็นผู้ได้รับคัดเลือก ซึ่งบุคคลดังกล่าวปฏิบัติงานเป็นพนักงานมหาวิทยาลัยโดยใช้เงินรายได้ ตำแหน่งเจ้าหน้าที่บริหารงานทั่วไป เลขประจำตำแหน่ง 1605 สังกัดคณะแพทยศาสตร์ มหาวิทยาลัยขอนแก่น และบุคคลดังกล่าวมีความประสงค์ขอย้ายจากพนักงานมหาวิทยาลัยโดยใช้เงินรายได้ สังกัดคณะแพทยศาสตร์ เป็นพนักงานมหาวิทยาลัย (เงินงบประมาณ) สังกัดคณะวิศวกรรมศาสตร์ ทั้งนี้ ได้ผ่านความเห็นชอบจากที่ประชุมคณะกรรมการประจำคณะแพทยศาสตร์ ในคราวประชุมครั้งที่ 18/2562 เมื่อวันที่ 17 กันยายน 2562 เรียบร้อยแล้ว เพื่อให้การดำเนินการเป็นไปด้วยความเรียบร้อย ตามข้อ 6 และข้อ 9 แห่งประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 3/2561) ลงวันที่ 8 มิถุนายน 2561 เรื่อง หลักเกณฑ์และวิธีการย้าย การตัดโอนอัตรา การเปลี่ยนประเภทตำแหน่ง และการเปลี่ยนตำแหน่งของข้าราชการพลเรือนในสถาบันอุดมศึกษาและพนักงานมหาวิทยาลัย จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.3 พนักงานมหาวิทยาลัยขอกำหนดตำแหน่งทางวิชาการ**

ประธานได้เสนอต่อที่ประชุมว่า ด้วยนางสาวศิรวดี อรัญนารถ และนายทวี นาครัชตะอมร พนักงานมหาวิทยาลัยประเภทวิชาการ ตำแหน่งอาจารย์ ได้แจ้งความประสงค์ขอกำหนดตำแหน่งทางวิชาการ เป็นผู้ช่วยศาสตราจารย์ ในสาขาวิชาวิศวกรรมอุตสาหการ (1109) โดยได้ผ่านความเห็นชอบจาก ที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการ คณะวิศวกรรมศาสตร์ ในคราวประชุมครั้งที่ 5/2562 เมื่อวันที่ 18 กันยายนน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.4 รายชื่อผู้ทรงคุณวุฒิพิจารณาผลงานทางวิชาการ**

วาระลับ

**5.5 แนะนำชื่อผู้สมควรดำรงตำแหน่งผู้จัดการศูนย์บริการสู่ชุมชน ของสำนักงานอธิการบดี**

ประธานได้เสนอต่อที่ประชุมว่า ด้วยศูนย์บริการสู่ชมชน สำนักงานอธิการบดี จะสรรหาผู้จัดการศูนย์บริการสู่ชุมชน ของสำนักงานอธิการบดี คณะกรรมการบริหารศูนย์บริการสู่ชมชนได้แจ้งให้คณะวิศวกรรมศาสตร์พิจารณาแนะนำชื่อผู้สมควรดำรงตำแหน่งดังกล่าว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติไม่แนะนำชื่อ และให้ฝ่ายบริหารดำเนินการต่อไป**

**5.6 การขอรับทุนไปเสนอผลงานในการประชุมวิชาการนานาชาติในต่างประเทศ ประจำงวดที่ 1/2563**

รองคณบดีฝ่ายวิชาการได้เสนอต่อที่ประชุมว่า ด้วยผู้ช่วยศาสตราจารย์อัครพล จันทร์อ่อน สาขาวิชาวิศวกรรมเครื่องกล มีความประสงค์ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 1/2563 จากมหาวิทยาลัยขอนแก่น ในการประชุมวิชาการนานาชาติ 2019 9th International Conference on Power and Energy Systems (ICPES) ในระหว่างวันที่ 10 - 12 ธันวาคม 2562 ณ เมือง Perth ประเทศออสเตรเลีย จำนวน 59,771 บาท จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและวิเทศสัมพันธ์ดำเนินการต่อไป**

**5.7 การแต่งตั้งและเปลี่ยนแปลงคณะกรรมการบริหารหลักสูตร ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า เพื่อให้การบริหารงานหลักสูตรระดับบัณฑิตศึกษา เป็นไปด้วยความเรียบร้อย มีประสิทธิภาพ และเป็นไปตามประกาศ คณะวิศวกรรมศาสตร์ (ฉบับที่ 51/2560) เรื่อง องค์ประกอบ และหน้าที่ของคณะกรรมการบริหารหลักสูตรระดับบัณฑิตศึกษา คณะวิศวกรรมศาสตร์ จึงขออนุมัติแต่งตั้งและเปลี่ยนแปลงคณะกรรมการบริหารหลักสูตรระดับบัณฑิตศึกษา จำนวน 4 หลักสูตร ดังนี้

1. หลักสูตรปรัชญาดุษฎีบัณฑิต สาขาวิชาวิศวกรรมไฟฟ้า (หลักสูตรปรับปรุง พ.ศ. 2560)

2. หลักสูตรปรัชญาดุษฎีบัณฑิต สาขาวิชาวิศวกรรมพลังงาน (หลักสูตรปรับปรุง พ.ศ. 2560)

3. หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า (หลักสูตรใหม่ พ.ศ. 2559)

4. หลักสูตรวิศวกรรมศาสตรมหาบัณฑิต สาขาวิชาวิศวกรรมพลังงาน (หลักสูตรปรับปรุง พ.ศ. 2560)

ทั้งนี้ ได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุม ครั้งที่ 4-9/2562 เมื่อวันที่ 17 กันยายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้รองคณบดีฝ่ายวิชาการดำเนินการต่อไป**

**5.8 เทียบโอนรายวิชาและค่าคะแนนของรายวิชา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยในภาคการศึกษาต้น ปีการศึกษา 2562 ได้มีนักศึกษาระดับบัณฑิตศึกษา ยื่นคำร้องขอเทียบโอนรายวิชาและค่าคะแนนของรายวิชา คือ นางสาวอชินี พลสวัสดิ์ รหัสประจำตัว 627040030-3 นักศึกษาระดับปริญญาเอก สาขาวิชาวิศวกรรมไฟฟ้า โดยเคยศึกษาระดับปริญญาเอก สาขาวิชาวิศวกรรมไฟฟ้า คณะวิศวกรรมศาสตร์ มหาวิทยาลัยขอนแก่น ได้ยื่นคำร้องขอเทียบโอนหน่วยกิตและค่าคะแนนของรายวิชา 1 รายวิชา (DISSERTATION) จำนวน 23 หน่วยกิต ทั้งนี้ ได้ผ่านความเห็นชอบจากคณะกรรมการบริหารหลักสูตรปรัชญาดุษฎีบัณทิต สาขาวิชาวิศวกรรมไฟฟ้า และคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 4-9/2562 เมื่อวันที่ 17 กันยายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้รองคณบดีฝ่ายวิชาการดำเนินการต่อไป**

**5.9 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับบัณฑิตศึกษาเรียนครบหลักสูตร ประจำภาคการศึกษาต้น ปีการศึกษา 2562 จำนวน 13 คน โดยผ่านการตรวจสอบความถูกต้องจากสาขาวิชาและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 4-9/2562 เมื่อวันที่ 17 กันยายน 2562 เรียบร้อยแล้ว ดังนี้

**หลักสูตรวิศวกรรมศาตรมหาบัณฑิต (วศ.ม.)**

**-** สาขาวิชาวิศวกรรมโยธา แผน ก แบบ ก 2 จำนวน 3 คน

- สาขาวิชาวิศวกรรมอุตสาหการ แผน ก แบบ ก 2 จำนวน 1 คน

- สาขาวิชาวิศวกรรมการจัดการอุตสาหกรรมและโลจิสติกส์ จำนวน 1 คน

แผน ก แบบ ก 2

- สาขาวิชาวิศวกรรมการจัดการอุตสาหกรรมและโลจิสติกส์ จำนวน 1 คน

แผน ก แบบ ก 2 โครงการพิเศษ

- สาขาวิชาวิศวกรรมไฟฟ้า แผน ก แบบ ก 2 จำนวน 1 คน

- สาขาวิชาวิศวกรรมพลังงาน แผน ข โครงการพิเศษ จำนวน 5 คน

**หลักสูตรปรัชญาดุษฎีบัณฑิต (ปร.ด.)**

**-** สาขาวิชาวิศวกรรมโยธา แบบ 1.1 จำนวน 1คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้รองคณบดีฝ่ายวิชาการดำเนินการต่อไป**

**5.10 พิจารณาปรับปรุงแก้ไขหลักสูตร (ประเภทปรับปรุงเล็กน้อย) ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมไฟฟ้า มีความประสงค์ ขอปรับปรุงแก้ไขหลักสูตร (ประเภทปรับปรุงเล็กน้อย) หลักสูตรวิศวกรรมศาสตรบัณฑิต สาขาวิชาวิศวกรรมระบบอิเล็กทรอนิกส์ (หลักสูตรใหม่ พ.ศ. 2560) เพื่อให้นักศึกษาได้รู้จักลักษณะวิชาชีพวิศวกรรมระบบอิเล็กทรอนิกส์ตั้งแต่ภาคเรียนที่ 2 ชั้นปีที่ 1 เป็นการเตรียมความพร้อมให้นักศึกษาสามารถทำโครงงาน ในรายวิชาปฏิบัติการประจำภาคการศึกษาในภาคการศึกษาถัดไปได้ดีขึ้น ทั้งนี้ ได้ผ่านความเห็นชอบ จากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 6-15/2562 เมื่อวันที่ 19 กันยายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้รองคณบดีฝ่ายวิชาการดำเนินการต่อไป**

**5.11 ขออนุมัติเปิดรายวิชาเปลี่ยนแปลงใหม่ ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยหลักสูตรวิศวกรรมศาสตรบัณฑิต สาขาวิชาระบบอิเล็กทรอนิกส์ มีความประสงค์ขออนุมัติเปิดรายวิชาเปลี่ยนแปลงใหม่ จำนวน 1 รายวิชา ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 6-15/2562 เมื่อวันที่ 19 กันยายน 2562 เรียบร้อยแล้ว คือ รายวิชา EN243104 การโปรแกรมภาษาซีสำหรับระบบสมองกลฝังตัว (C Programming Language for Embedded Systems) 3(3-0-6) โดยขอเปลี่ยนแปลงเงื่อนไขรายวิชา จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้รองคณบดีฝ่ายวิชาการดำเนินการต่อไป**

**5.12 แผนการรับบุคคลเข้าศึกษา ปีการศึกษา 2563 ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ตามที่คณะฯ ได้ให้รองคณบดีฝ่ายวิชาการดำเนินการศึกษา วิธีการรับนักศึกษาเข้าศึกษาต่อในระดับปริญญาตรี (วาระที่ 3.1 สรุปวาระสืบเนื่อง) ซึ่งรองคณบดีฝ่ายวิชาการได้ดำเนินการจัดตั้งคณะทำงานจากทุกหลักสูตร (8 หลักสูตร) และรวบรวมสรุปเป็นแผนการรับบุคคลเข้าศึกษา ปีการศึกษา 2563 ระดับปริญญาตรี เรียบร้อยแล้ว โดยมีรายละเอียดที่ต้องพิจารณา ในประเด็นจำนวนการรับในแต่ละรอบ (TCAS 1 – 5) ตามโครงการ และรายหลักสูตร ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 6-15/2562 เมื่อวันที่ 19 กันยายน 2562 ด้วยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระ การประชุม

**มติ ที่ประชุมพิจารณาแล้วมีมติเห็นชอบ โดยแก้ไขจำนวนแผนการรับนักศึกษาหลักสูตรวิศวกรรมเคมี รอบที่ 1 (Portfolio) โครงการผู้มีศักยภาพสูง จากเดิม 3 คน เป็น 5 คน และรอบที่ 1 (Portfolio) กรณีพิเศษ ในส่วนของ วมว. จากเดิม 10 คน เป็น 5 คน (จำนวนรวมทั้งสิ้นคงเดิม 753 คน) ทั้งนี้ ให้รองคณบดีฝ่ายวิชาการดำเนินการต่อไป**

**5.13 (ร่าง) ประกาศคณะวิศวกรรมศาสตร์ เรื่อง หลักเกณฑ์การเลือกและการย้ายวิชาเอกของนักศึกษาหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ คณะวิศวกรรมศาสตร์**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมอุตสาหการมีความประสงค์ ขอแก้ไขหลักเกณฑ์การเลือกและการย้ายวิชาเอกของนักศึกษาหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ จึงได้จัดทำ (ร่าง) ประกาศคณะวิศวกรรมศาสตร์ เรื่อง หลักเกณฑ์การเลือกและการย้ายวิชาเอกของนักศึกษาหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ คณะวิศวกรรมศาสตร์ ซึ่งผ่านการตรวจสอบจากรองคณบดีฝ่ายวิชาการและได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 6-15/2562 เมื่อวันที่ 19 กันยายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

หัวหน้าสาขาวิชาวิศวกรรมอุตสาหการได้แจ้งที่ประชุมเพิ่มเติมว่า การแก้ไขหลักของ (ร่าง) ประกาศคณะวิศวกรรมศาสตร์ เรื่อง หลักเกณฑ์การเลือกและการย้ายวิชาเอกของนักศึกษาหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ คณะวิศวกรรมศาสตร์ มี จำนวน 3 ข้อ คือ 1) ขยายเวลาการเลือกแขนงวิชาเอกจาก 8 สัปดาห์ เป็น 12 สัปดาห์ นับจากเริ่มเปิดภาคการศึกษา 2) ยกเลิกการกำหนดจำนวนนักศึกษาขั้นต่ำในแต่ละแขนงวิชาเอก และ 3) เพิ่มข้อกำหนดสำหรับนักศึกษาที่จะย้ายแขนงวิชาเอก

**มติ ที่ประชุมพิจารณาแล้วมีมติเห็นชอบ และให้รองคณบดีฝ่ายวิชาการดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องติดตามผลการดำเนินงานตามยุทธศาสตร์และการพัฒนาระบบคุณภาพ - ไม่มี -**

**ระเบียบวาระที่ 8 เรื่องอื่น ๆ** - ไม่มี -

**เลิกประชุมเวลา 15.30 น.**

 **(นายทองปาน สุนทรารักษ์)**

 **กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**